स्वास्थ्य मंत्री डाॅ. मिश्रा आज दतिया आएंगे
दतिया | प्रदेश के स्वास्थ्य एवं परिवार कल्याण मंत्री डाॅ. नरोत्तम मिश्रा आज 25 और 26 दिसम्बर को जिले के प्रवास पर रहेंगे। वे सुबह 10 बजे दतिया निवास पर पहुंचेंगे और आमजन से भेंट करेंगे। सुबह 10.15 बजे हास्य क्लब द्वारा बारादरी में आयोजित संजीव नागर के सम्मान समारोह के कार्यक्रम में भाग लेंगे। 10.30 बजे पूर्व प्रधानमंत्री अटल विहारी बाजपेयी के जन्म दिवस के अवसर पर वार्ड 33 आदिवासी डेरा में आयोजित कार्यक्रम में शामिल होंगे। सुबह 11 बजे नौनेर में आयोजित चाहत को राहत, राहत की चाय कार्यक्रम में भाग लेंगे। दोपहर 3.30 बजे पुलिस परेड ग्राउंड में 100 डायल सुविधा का शुभारंभ करेंगे। शाम सात बजे कुशवाहा समाज के कार्यक्रम शामिल होंगे।
bho_Deva hin_Deva